23. ΝΟΜΟΘΕΤ. ΔΙΑΤΑΓΜΑ υπ' αριθ. 1509 της 22 Μαΐου/10 Ιουλ. 1942 Περί συστάσεως Εφετείου εν Ιωαννίνοις. Άρθρ.1.-Συνιστάται προσωρινώς Δικαστήριον Εφετών υπό το όνομα "Εφετείον Ιωαννίνων" εδρεύον εν Ιωαννίνοις και περιλαμβάνον εν τη δικαιοδοσία αυτού τας περιφερείας των Πρωτοδικίων Ιωαννίνων και Πρεβέζης αποσπωμένας εκ της δικαιοδοσίας του Εφετείου Κερκύρας και Άρτης αποσπωμένης εκ του Εφετείου Πατρών καταργουμένου του υπ' αριθ. 343/1941 Ν. Διατάγματος (ανωτ. αρ. 22). Η ημέρα ενάρξεως της λειτουργίας αυτού καθορισθήσεται δια Διατάγματος του Προέδρου της Κυβερνήσεως, προτάσει του επί της Δικαιοσύνης Υπουργού. Άρθρ.2.-Αι ενώπιον των Εφετείων Κερκύρας και Πατρών παντός είδους εκκρεμείς υποθέσεις είτε παραπεμφθείσαι εις αυτό κατά τας κειμένας διατάξεις είτε κατ' έφεσιν πολιτικών ή ποινικών αποφάσεων ή κατ' ανακοπήν βουλευμάτων, της ως άνω οριζομένης περιφερείας του Εφετείου Ιωαννίνων μεταβιβάζονται αυτοδικαίως και άνευ διακοπής εις το Εφετείον Ιωαννίνων, πλην των υπό διάσκεψιν ευρισκομένων, αίτινες μεταβιβάζονται μετά την έκδοσιν της αποφάσεως ή του βουλεύματος του Εφετείου Κερκύρας, αν δι' αυτών μη περαιώται οριστικώς η δίκη. Άρθρ.3.-1.Ο αριθμός των παρά τω Εφετείω Ιωαννίνων Εφετών ορίζεται εις τέσσαρας, αυξανομένου του συνολικού αριθμού των Προέδρων, Εισαγγελέων Εφετών και Εφετών αναλόγως. 2.(Κατηργήθη υπό του άρθρ. 8 του Ν. 174/1943, 6.Βε). Άρθρ.4.-(Αφορά προσωρινήν απόσπασιν εκ της περιφερείας Εφετείου Πατρών και υπαγωγήν εις την δικαιοδοσίαν Εφετείου Κερκύρας των περιφερειών Πρωτοδικείων Ζακύνθου, Λευκάδος και Κεφαλληνίας, υπαχθεισών εκ νέου εις την δικαιοδοσίαν του Εφετείου Πατρών δια του Ν. 1633/1944, κατωτ. αρ. 27). Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 6.Β.γ.21-23 Εφετεία και Πρωτοδικεία 